《桃花》
唐代·薛能

香色自天种，千年岂易逢。开齐全未落，繁极欲相重。

冷湿朝如全，晴干午更浓。风光新社燕，时节旧春农。

篱落欹临竹，亭台盛间松。乱缘堪羡蚁，深入不如蜂。

有影宜暄煦，无言自冶容。洞连非俗世，溪静接仙踪。

子熟河应变，根盘土已封。西王潜爱惜，东朔盗过从。

醉席眠英好，题诗恋景慵。芳菲聊一望，何必在临邛。

作者简介：薛能（817-880年），字太拙，河东汾州（山西汾阳县）人。晚唐大臣，著名诗人。会昌六年，进士及第，补盩厔县尉。仕宦显达，历任三镇从事，累迁嘉州刺史、各部郎中、同州刺史、工部尚书，先后担任感化军、武宁军和忠武军节度使。广明元年，为许州大将周岌所逐，全家遇害。癖于作诗，称赞“诗古赋纵横，令人畏后生”。著有《薛能诗集》十卷、《繁城集》一卷 。